આ સંસ્થાનમાં 4000 લોકોને ટ્રેનિંગ આપી શકાશે, ત્રણ વર્ષની અંદર તેમની ટ્રેનિંગ પૂર્ણ કરાવામાં આવશે. ટ્રેનિંગ બાદ આ લોકોને બુલેટ ટ્રેનના સંચાલન કાર્યમાં લેવામાં આવશે. આ રીતે પ્રશિક્ષિત યુવાઓની મદદથી ભારત પોતે જ હાઇ-સ્પીડ ટ્રેનોનું સંચાલન કરવામાં સક્ષમ બનશે અને દેશને બહારથી પ્રશિક્ષિત લોકો બોલાવવાની જરૂર નહીં પડે. આ પ્રશિક્ષિત લોકો જ ભવિષ્યમાં નવા હાઇ-સ્પીડ પ્રોજેક્ટના દરવાજા ખોલશે.